Andreas Greipel

Andreas Greipel, per ludibrium Gorilla appellatus"Anatomy of a nickname: shark, scarab and gorilla among Tour de France peloton," The National, ex Agence France-Presse, 20 Iulii 2015, 10:59 p.m. (natus André Greipel Rostock in oppido Germaniae Orientalis 16 Iulii 1982), est professionalis cursor birotarius viarius Germanicus qui pro manu Lotto-Soudal societatis UCI World Tour vehitur. Qui est purus properator inter optimos suae aetatis birotarios ad numerum victoriarum attingens.
upright=1|thumb|Greipel (media parte) in 2010 Tour Down Under, certamen quod vicit.

Inter eius victorias maiores sunt septendecim victoriae stationum in Circuitibus Grandibus: decem in Circuitu Franciae, quattuor in Circuitu Hispaniae (ubi classificationem punctorum in Circuitu Hispaniae 2009 vicit), et duae in Circuitu Italiae. Certamen Lutetia-Avaricum Bituricum, unum ex classicis birotationis appellatis, vicit, et classificationem generalem in Tour Down Under, certaminis Australiani, bis vicit, annis 2008 et 2010.

In Circuitu Franciae 2015, Greipel secundam stationem vicit, re ventosissimam, in qua peloton findebatur; in primo grege vehens, Petrum Sagan, Marcum Cavendish, et Fabianum Cancellara superavit.. Stationem quintam vicit, Sagan et Cavendish iterum superans.. Cursum brevem fasciculatum in fine stationis 15 Valentiae vicit, tertiam victoriam stationalem vicens, plus quam victoriae ullius certatoris in Circuitu Franciae illius anni.. Praeterea, stationem ultimam et vicensimam unam in Campis Elysiis Lutetiae vicit.

Notae

Nexus externi

Biographia, www.strava.com (Strava)
Situs proprius, www.andregreipel.com

Categoria:Nati 1982
Categoria:Homines vivi
Categoria:Birotarii Germani
Categoria:Incolae Germaniae
Categoria:Qui stationem in Circuitu Franciae vicerunt
Categoria:Qui stationem in Circuitu Hispaniae vicerunt
Categoria:Qui stationem in Circuitu Italiae vicerunt